Ο **Μαρκ Σιφναίος** (Άμστερνταμ, γενν. 24 Νοεμβρίου 1996) είναι Ολλανδός ποδοσφαιριστής, ο οποίος αγωνίζεται ως επιθετικός για την ΦΚ Κίασσο.

Σταδιοδρομία σε συλλόγους
-------------------------

### Πρώτα χρόνια

Ο Σιφναίος έκανε τα πρώτα ποδοσφαιρικά του βήματα στην Ολλανδία. Αρχικά, αγωνίστηκε στην VW-HEDW .Εκεί τον εντόπισε ένας ατζέντης και η πρώτη μεταγραφή έγινε για την SV RAP, μία ακαδημία υψηλότερου επιπέδου. Ακολούθησε η Ρόντα, η SV ARGON που λειτουργεί σαν ακαδημία της Ουτρέχτης, και ύστερα η Μπράμπαντ Γιουνάιτεντ.

### Βάαλβαϊκ

Ξεκίνησε την επαγγελματική του σταδιοδρομία το 2014 στην ολλανδική Βάαλβαϊκ, όπου κατέγραψε τρεις συμμετοχές στην Εέρστε Ντιβίζιε (δεύτερη κατηγορία), έχοντας κυρίως συμμετοχή στη δεύτερη ομάδα του συλλόγου.

### Κεράλα Μπλάστερς

Το καλοκαίρι του 2017, ο Σιφναίος άφησε την Ολλανδία και τη Βάαλβαϊκ και έκανε το ταξίδι για την «μακρινή» Ινδία. Προορισμός του η Κεράλα Μπλάστερς, η οποία είχε προπονητή τον Ρενέ Μιούλενστεν. Στις αρχές Ιανουαρίου του 2018, ωστόσο, ο Ρενέ Μιούλενστεν αποτέλεσε παρελθόν από τον πάγκο. Ο Σιφναίος βλέποντας πως ο νέος προπονητής σκοπεύει να αλλάξει το πλάνο, αποφάσισε να μείνει ελεύθερος από την Κεράλα Μπλάστερς, λύνοντας κοινή συναινέσει το συμβόλαιό του με την ινδική ομάδα. Ήταν μια κίνηση που αιφνιδίασε τους Ινδούς, καθώς παρά το γεγονός ότι ο χρόνος συμμετοχής του είχε μειωθεί αισθητά, μέχρι εκείνη τη στιγμή ήταν ο πρώτος σκόρερ του συλλόγου.

### ΦΚ Γκόα

Στις 26 Ιανουαρίου του 2018, συμφώνησε με την ινδική Γκόα, που διεκδικούσε το ινδικό πρωτάθλημα. Με τη Γκόα αγωνίστηκε στην ημιτελική φάση των play offs. Ο συνολικός απολογισμός του στην ομάδα ήταν 7 συμμετοχές και 1 γκολ.

### Παναθηναϊκός

Στις 4 Αυγούστου του 2018, υπέγραψε συμβόλαιο τριετούς διάρκειας με τον Παναθηναϊκό. Το επίσημο ντεμπούτο του με την φανέλα του Παναθηναϊκού πραγματοποιήθηκε στην εντός έδρας αναμέτρηση με τον Ο.Φ. Ιεράπετρας για το Κύπελλο Ελλάδος που έληξε 2-2.

#### Απόλλων Λάρισας(Δανεικός)

Το καλοκαίρι του 2019, μετακινήθηκε με δανεισμό στον Απόλλων Λάρισας της Σούπερ Λιγκ 2.

### ΦΚ Κιάσσο

Το καλοκαίρι του 2020, ο Μαρκ Σιφναίος υπέγραψε ως ελεύθερος στην Ιταλική ΦΚ Κιάσσο.

Παραπομπές
----------

1. ↑  «Σιφναίος με «Οράνιε» παιδεία και «πράσινη» καρδιά!». *www.gazzetta.gr*. Ανακτήθηκε στις 2 Μαρτίου 2019.
2. ↑  «Selectie & Staf - Eerste elftal - RKC Waalwijk». *www.rkcwaalwijk.nl*. Ανακτήθηκε στις 2 Μαρτίου 2019.
3. ↑  www.talentabout.gr. «Ένας Έλληνας στην Ινδία!». *Talentabout.gr | The Voice of Sports Talent*. Ανακτήθηκε στις 2 Μαρτίου 2019.
4. ↑  «Ένας Έλληνας στο ινδικό πρωτάθλημα!». *www.gazzetta.gr*. Ανακτήθηκε στις 2 Μαρτίου 2019.
5. ↑  Easwar, Nisanth V. «ISL 2017-18: Dutch striker Mark Sifneos leaves Kerala Blasters | Goal.com». *www.goal.com* (στα Αγγλικά). Ανακτήθηκε στις 2 Μαρτίου 2019.
6. ↑  «Ελεύθερος και... περιζήτητος ο Σιφναίος!». *www.gazzetta.gr*. Ανακτήθηκε στις 2 Μαρτίου 2019.
7. ↑  «Στη Γκόα ο Σιφναίος». *www.gazzetta.gr*. Ανακτήθηκε στις 2 Μαρτίου 2019.
8. ↑  «Indian Super League: FC Goa sign former Kerala Blasters FC striker Mark Sifneos». *www.hindustantimes.com* (στα Αγγλικά). 26 Ιανουαρίου 2018. Ανακτήθηκε στις 2 Μαρτίου 2019.
9. ↑  «Η ακτινογραφία των τριών νεαρών υποψήφιων φορ του Παναθηναϊκού». *www.sport24.gr*. Ανακτήθηκε στις 2 Μαρτίου 2019.
10. ↑  «Επίσημο: Στον Παναθηναϊκό ο Σιφναίος». *www.sport24.gr*. Ανακτήθηκε στις 2 Μαρτίου 2019.
11. ↑  «Ο Καμπετσής τον έσωσε από... ιστορικό κάζο! (pics & vid)». *www.gazzetta.gr*. Ανακτήθηκε στις 2 Μαρτίου 2019.
12. ↑  «ΕΠΙΣΗΜΑ ΣΤΟΝ ΑΠΟΛΛΩΝΑ ΛΑΡΙΣΑΣ Ο ΜΑΡΚ ΣΙΦΝΑΙΟΣ». *www.leoforos.gr*. 15 Ιουλίου 2019. Αρχειοθετήθηκε από το πρωτότυπο στις 26 Σεπτεμβρίου 2019.

Εξωτερικοί σύνδεσμοι
--------------------

* Μαρκ Σιφναίος στο pao.gr
* Μαρκ Σιφναίος στον ιστότοπο της Σούπερ Λίγκ Αρχειοθετήθηκε 2018-08-31 στο Wayback Machine.
* Μαρκ Σιφναίος στο transfermarkt.com
* Μαρκ Σιφναίος στο soccerway.com